Nacrt

Na temelju članka 289. stavka 7. Zakona o socijalnoj skrbi (Narodne novine 18/22, 46/22, 119/22, 71/23 i 156/23) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21, 11/21-pročišćeni tekst i 16/22) Gradska skupština Grada Zagreba, na \_\_\_\_\_\_\_ sjednici, \_\_\_\_\_\_\_\_\_\_\_\_\_, donijela je

**ODLUKU**

**o izmjenama i dopuni Odluke o socijalnoj skrbi**

**Članak 1.**

U Odluci o socijalnoj skrbi (Službeni glasnik Grada Zagreba 22/22, 29/22, 8/23, 30/23 i 39/23 – pročišćeni tekst) u članku 4. točki **1.** **NOVČANE NAKNADE** alineja 3. mijenja se i glasi:

"- novčana naknada korisnicima doplatka za pomoć i njegu, korisnicima osobne invalidnine i korisnicima inkluzivnog dodatka;".

**Članak 2.**

U članku 5. stavak 2. mijenja se i glasi:

"Korisnicima novčane naknade umirovljenicima, novčane naknade korisnicima doplatka za pomoć i njegu, korisnicima osobne invalidnine, korisnicima inkluzivnog dodatka i novčane naknade korisnicima prava na nacionalnu naknadu za starije osobe može se isplatiti novčani iznos povodom blagdana Uskrsa (uskrsnica) i Božića (božićnica), sukladno proračunskim mogućnostima, o čemu odlučuje gradonačelnik.".

**Članak 3.**

Naslov iznad članka 12. mijenja se i glasi:

**"NOVČANA NAKNADA KORISNICIMA DOPLATKA ZA POMOĆ I NJEGU, KORISNICIMA OSOBNE INVALIDNINE I KORISNICIMA INKLUZIVNOG DODATKA"**.

**Članak 4.**

U članku 12. stavak 1. mijenja se i glasi:

"Pravo na novčanu naknadu korisnicima doplatka za pomoć i njegu, korisnicima osobne invalidnine i korisnicima inkluzivnog dodatka ostvaruju korisnici doplatka za pomoć i njegu, korisnici osobne invalidnine i korisnici inkluzivnog dodatka utvrđeni Zakonom.".

**Članak 5.**

U članku 13. riječi "dvije skupine" zamjenjuje se rječima "tri skupine".

U alineji 2. iza riječi "Zakonu" stavlja se "točka sa zarezom" i dodaje alineja 3 koja glasi:

"- III. skupina – korisnici inkluzivnog dodatka, prema Zakonu".

**Članak 6.**

Članak 14. mijenja se i glasi:

"Korisniku prava na novčanu naknadu iz članka 12. ove odluke kojemu doplatak za pomoć i njegu, osobna invalidnina ili inkluzivni dodatak miruju na temelju rješenja nadležnog tijela sukladno Zakonu, ured će rješenjem o mirovanju prava na novčanu naknadu obustaviti isplatu naknade.

Rješenjem o prestanku mirovanja prava na novčanu naknadu iz članka 12. ove odluke ured će odlučiti i o nastavku isplate novčane naknade koja počinje teći od prvog dana sljedećeg mjeseca nakon prestanka mirovanja doplatka za pomoć i njegu, osobne invalidnine ili inkluzivnog dodatka.".

**Članak 7.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

Predsjednik

Gradske skupštine

**Joško Klisović**